Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7018

1948. április-májusban a harmadik ülésszakon azután kidolgozták az alapelveket, majd az Annex tervezetét benyújtották az Államok részére. A 11. Annex — Nemzetközi előírások és ajánlott gyakorlati eljárások — Légiforgalmi Szolgálatok — szövegét a Tanács először a Nemzetközi Polgári Légiközlekedési Egyezmény (Chicago, 1944.) 37. cikkelyének rendelkezései alapján 1950. május 18.-án fogadta el. Az előírások 1950. október 1.-én léptek hatályba. A nemzetközi előírások és ajánlott gyakorlati eljárások így megkülönböztetett új címét, azaz a Légiforgalmi Szolgálatok kifejezést a Légiforgalmi Irányítás kifejezéssel szemben azért részesítették előnyben, hogy világosan jelezzék: a 11. Annexben ismertetett szolgálatoknak csak egy része a légiforgalmi irányító szolgálat, a kiadvány vonatkozik a repüléstájékoztató, valamint a riasztó szolgálatokra is. Az A. táblázat a vonatkozó fontosabb témakörök felsorolásával és az időpontok megjelölésével mutatja a módosításokat, amely időpontokban azokat a Tanács elfogadta, azok érvénybe léptek valamint alkalmazhatóvá váltak. Alkalmazhatóság A 11. Annexben található nemzetközi előírások és ajánlott gyakorlati eljárások a 2. Annex rendelkezéseivel együttesen szabályozzák a „Légiközlekedési Szolgálatok Eljárásai — Repülési szabályok és Légiforgalmi szolgálatok” valamint a „Körzeti Kiegészítő Eljárások — Repülési szabályok és Légiforgalmi szolgálatok” alkalmazását, amely utóbbi kiadványban a körzeti alkalmazáshoz szükséges kiegészítő eljárásokat teszik közzé. A 11. Annex azoknak a légtereknek, egységeknek és szolgálatoknak a kijelölésével foglalkozik, amelyek a légiforgalom gyors, rendezett és biztonságos áramlásának elősegítéséhez szükségesek. Világos különbséget tesz a légiforgalmi irányító szolgálat, a repüléstájékoztató szolgálat valamint a riasztó szolgálat között azzal a céllal, hogy a nemzetközi légi útvonalakon a 2. Annex-el együttesen biztosítsa a repülések olyan, egységes körülmények között történő végrehajtását, amelyek a légiüzemeltetés biztonságának és hatékonyságának fenntartása és növelése érdekében szükségesek. A 11. Annex nemzetközi előírásai és ajánlott gyakorlati eljárásai érvényesek a szerződő Állam fennhatósága alá tartozó azon légtérszakaszokra, amelyekben légiforgalmi szolgálatokat létesítettek, továbbá olyan nemzetközi nyílt vizek felett illetve nem meghatározott állami hovatartozású légterekben, amelyeknél a szerződő Állam elfogadja és vállalja a légiforgalmi szolgálatok biztosításának felelősségét. Az a szerződő Állam, amely elfogadja és vállalja ezt a felelősséget, a nemzetközi előírásokat és ajánlott gyakorlati eljárásokat ezen légterekben a fennhatósága alá tartozó saját légterekhez hasonló formában alkalmazhatja. A szerződő Államok tevékenysége Az eltérések jelentése Felhívjuk a szerződő Államok figyelmét az Egyezmény 38. cikkelyéből adódó azon kötelezettségükre, hogy a szerződő Állam értesítse a Szervezetet bármely eltérésről, amely saját országos előírásai és gyakorlata illetve a jelen Annex nemzetközi előírásai és ennek bármely módosítása között fennáll. Felkérjük továbbá a szerződő Államokat, hogy az ilyen értesítést terjesszék ki valamennyi olyan eltérésekre is, amely a jelen Annex-ben található ajánlott gyakorlati eljárásokat és ezek bármely módosítását érintik, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő Államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadása után külön az eltérésekről szóló értesítést kérő levelet küldünk majd minden szerződő Államnak. Felhívjuk a szerződő Államok figyelmét a 15. Annex rendelkezéseire, amelynek alapján saját országos szabályaik és gyakorlatuk, valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi előírások és ajánlott gyakorlati eljárások alapján biztosított, a légijárművek üzemeltetését érintő létesítmények, szolgálatok és eljárások létrehozását illetve megszüntetését a 15. Annex előírásainak megfelelően jelentsék be. Az Annex szövegének alkalmazása a nemzeti előírásokban A Tanács 1948. április 13.-án elfogadta azt a határozatot, amelyben felhívják a szerződő Államok figyelmét saját országos, nemzeti előírásaikban a szabályozó jellegű ICAO előírások pontos nyelvezetének lehetőség szerint azonos alkalmazásának kívánatosságára, továbbá hogy az Államok jelezzék a nemzetközi előírásoktól és ajánlott gyakorlati eljárásoktól való eltéréseket, ismertetve azokat a nemzeti előírásokat, amelyek a légiközlekedés biztonsága és rendezettsége szempontjából fontosak. Ahol ez lehetséges, a jelen Annex előírásait úgy fogalmaztuk meg és tettük közzé, hogy ezzel megkönnyítsük az országos jogszabályokba lényeges szövegi módosítás nélkül történő átvételüket. Az Annex részeinek jogállása Az Annex a következő részekből áll, de nem feltétlenül szükséges, hogy minden rész megtalálható legyen minden egyes Annexben. Az egyes részek jogállása a következő: 1.— Az Annex anyaga:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes